Anastasija Rybatšok

Anastasija Rybatšok (o.s. Tšetverikova, s. 13. huhtikuuta 1998 H’erson) on ukrainalainen ratameloja. Hän saavutti elokuussa 2021 Tokion olympialaisissa hopeaa kanadalaiskaksikkojen 500 metrillä Ljudmyla Luzanin kanssa. Kanadalaisyksikköjen 200 metrillä Rybatšok karsiutui keräilyerissä ja sijoittui 17:nneksi. Pariisin olympialaisissa 2024 hän saavutti jälleen hopeaa kanadalaiskaksikkojen 500 metrillä. Kanadalaisyksikköjen 200 metrilä hän karsiutui loppukilpailusta ja oli neljästoista.

pienoiskuva|vasen|Ljudmyla Luzan ja Anastasija Rybatšok Tokion olympialaisissa.
Rybatšok voitti Luzanin kanssa maailmanmestaruuden kanadalaiskaksikkojen 500 metrillä syyskuussa 2021. Hän sai samassa lajissa MM-hopeaa 2022. MM-pronssin hän on saavuttanut kanadalaisyksikköjen 500 metrillä vuonna 2019 ja kanadalaisnelosten 500 metrillä 2021. Hän on voittanut Euroopan-mestaruuden kanadalaiskaksikkojen 500 metrillä 2021 ja 2022 sekä saanut EM-pronssia kanadalaiskaksikkojen 200 metrillä 2021.

 Lähteet 

Luokka:Ukrainalaiset melojat
Luokka:Ukrainalaiset olympiamitalistit
Luokka:Vuonna 1998 syntyneet
Luokka:Elävät henkilöt